cyanic-selkie/wikianc huggingface dataset:
Migratioun zu Lëtzebuerg
Migratiounen an hir Aflëss
Nieft dem Afloss vun den Migratiounen op déi lëtzebuergesch Demographie, däerf een awer och net vergiessen, datt déi Migratiounen och vum kulturelle Standpunkt eng Beräicherung fir Lëtzebuerg waren, an nach ëmmer sinn.
Bibliographie
Dictionnaire
Bob Biver
De Bob Biver, gebuer de 17. Februar 1985, ass e fréiere lëtzebuergesche Slalom-, Riseslalom- a Super G-Leefer.
Hien ass Member vum Schiclub Hiversport Ski (HS). 2007 huet hie Lëtzebuerg bei de FIS Alpine World Ski Championships zu Åre a Schweden vertrueden.
James M. Buchanan
Den James McGill Buchanan Jr., gebuer den 3. Oktober 1919 zu Murfreesboro, Tennessee, a gestuerwen den 9. Januar 2013 zu Blacksburg, Virginia, , war en US-amerikaneschen Ekonomist a Laureat (1986) vum sougenannten “Nobelpräis fir d'Ekonomie”.
Hien huet virun allem eng Theorie vun der Ekonomie vum Staat ausgeschafft an huet als ee vun de Pionéier vun der Neier Politescher Ekonomie gegollt.
Vill vu sengen Aarbechte sinn och interdisziplinär, wéi z. B. déi zu der Public Choice Theory, déi wäit an d'Sozialwëssenschaften eragaange sinn, oder säi Buch ''Limits of Liberty. Between Anarchy and Leviathan'' wou e sech mat politescher Philosophie auserneesetzt, fir säin ekonomesche Liberalismus theoreetesch begrënnen ze kënnen.
Mes tantes et moi
Mes tantes et moi ass e franséische Film vum Yvan Noé aus dem Joer 1937.
Ëm wat geet et am Film?
Dräi al Joffere bekëmmeren sech e bësse vill ëm hiren Neveu…
Ablainzevelle
Ablainzevelle ass eng franséisch Gemeng am Departement Pas-de-Calais an der Regioun Hauts-de-France.
Den Astérix bei den Helveten
Handlung
De korrupte Gouverneur vun der réimescher Provënz Condate, Gracchus Garervirus (am Original: Garovirus), ënnerschléit wärend senger Amtszäit ee groussen Deel vun de condatesche Steiergelder. Mat deem Geld finanzéiert hie seng Orgien, bis hien enges Daags Besuch vum Quaestor Claudius Botsdesinus (am Original: Malosinus) kritt, dee vu Roum geschéckt gouf, fir dem Garervirus seng Konten z'iwwerpréiwen. Fir seng Verbrieche geheim ze halen, vergëft de Garervirus de Claudius Botsdesinus. De lo bettlägerege Claudius Botsdesinus huet kee Vertrauen an d'Dokteren aus der condatescher Garnisoun, déi vum Garervirus geschéckt goufen. Dowéinst schéckt hie säin Dinger an d'gallescht Duerf, fir do den Druid Panoramix ëm Hëllef ze froen. De Panoramix ass d'accord a geet mam Asterix a mam Obelix op Condate fir do de Claudius Botsdesinus ze ënnersichen.
Zu Condate ukomm, kënnt de Panoramix zu der Conclusioun, datt de Claudius Botsdesinus vergëft gouf. Fir säi Liewen ze rette muss de Panoramix en Heeldronk zoubereeden. Dofir brauch en ower e "Sëlwerstär", eng kleng Blumm déi nëmmen op den héchste Bierger wiisst. Hie schéckt den Asterix an den Obelix an d'réimesch Provënz Helvetien, well do déi giedelegst Sëlwerstären ze fanne sinn. Fir datt de Claudius Botsdesinus viru senge Mäerder geschützt ass, gëtt hie mam Panormaix an d'gallescht Duerf eskortéiert an do als "Geisel" gehalen. De Gouverneur Garervirus, deen alles matkrut, probéiert derfir ze suergen, datt den Asterix an den Obelix vun hirer Rees an Helvetien net zeréckkommen. Hee freet dowéinst säi Kolleeg Diplodocus, de Gouverneur vu Genova, ëm Hëllef, deen och e groussen Amateur vun Orgien ass. Soubal en dës Demande kritt, gëtt den Diplodocus senge Legionären den Uerder, den Asterix an den Obelix gefaangen ze huelen.
Scho wéi déi zwéi Gallier op der Grenz mat Helvetien ukommen, ginn se do vun de Réimer ugehalen, ma déi zwéi gi se séier Meeschter. Si stiermen iwwer d'Grenz an Helvetien an d'Réimer verfollege se. Si fanne Refuge an enger Herberg, déi dem Helvet Petisuix gehéiert. De Petisuix, deen eng Sympathie fir d'Gallier huet, stellt hinnen een Zëmmer ze Verfügung, mä den Openthalt vum Asterix a vum Obelix dauert net laang, well d'Réimer déi ganz Géigend no hinnen duerchsichen, a se kucken och am Petisuix senger Herberg no hinnen. De Petisuix packt et d'Réimer fortzeschécken, ouni datt hie sech verdächteg mécht. Wéi d'Réimer fort waren, warnt hien den Asterix an den Obelix a proposéiert hinnen, sech beim Bankdirekter Zurix an engem vu senge Gefaacher ze verstoppen.
Den Dag drop bréngt de Petisuix dem Asterix an dem Obelix zwéi Béi mat, fir datt se sech als Helveten tarne sollen a sou net vun de Réimer erkannt géifen. Hir Verkleedung flitt awer séier op an d'Réimer joen déi zwee Gallier an de Petisuix. No enger kuerzer Poursuite sprangen déi dräi an de Séi, wou se kuerz drop vun engem Schëff mat fréieren helveteschen Zaldoten erausgezu ginn. Ma d'Réimer fannen eraus, wou dat Schëff hifiert, an den Diplodocus schéckt doropshin all seng Truppen op déi Plaz.
Rafle du Vélodrome d'hiver
Mat Rafle du Vélodrome d'hiver oder Rafle du Vel' d'hiv'  ass eng Razzia gemengt, bei där de 16. a 17. Juli 1942 déi franséisch Police eng 13.000 Judden (dorënner iwwer 4.000 Kanner) aus Paräis an der Ëmgéigend festegeholl huet an am Vélodrome d'Hiver (Vél' d'Hiv genannt) fir e puer Deeg agepercht huet, ier se dann, iwwer Sammellagere baussent Paräis, an d'Vernichtungslager an Osteuropa deportéiert goufen.
D'Pläng vun der Deportatioun vu virun allem apatriden an auslännesche Judde goufen zesumme vu franséische Beamte vum Vichy-Regime a vun däitschen, 1942 ënner dem Code-Numm Opération Vent printanier ausgeschafft. Déi meescht vun hinne ware Flüchtlingen aus Osteuropa, Däitschland, Éisträich an aus der Tschechoslowakei. D'Rafle war iwwerhaapt eréischt méiglech ginn, well en Dekret vun der däitscher Besatzung vum 21. September 1940, d'jiddesch Bevëlkerung an der Besater Zon gedoen hat, sech registréieren ze loossen (zënter 1874 gouf et keng Regëschteren iwwer Reliounszougehéieregkeet). D'franséisch Police krut d'Lëscht vun de betraffene Leit, Fichier Tulard genannt (nom André Tulard, dem Chef vun den "Affaires juives" an der Paräisser Préfecture).
Den Astérix bei den Helveten
Handlung
Knapps nodeems d'Schëff op der anerer Säit vum Séi ukomm ass, kommen och d'Réimer bei hinnen un. Den Asterix gëtt e puer Zaldoten de Rescht vu sengem Zaubergedrénks, sou datt si d'Réimer erfollegräich zeréckhale kënnen. Déi aner Zaldoten hëllefen iwwerdeems dem Asterix an dem Obelix op de Bierg ze klammen, fir do nom "Sëlwerstär" ze sichen. No dräi Stonne fënnt den Asterix de Sëlwerstär a pléckt d'Blumm a klëmmt da bis op d'Spëtzt vum Bierg. Dono kënnen den Asterix an den Obelix zeréck an hiert d'Duerf, an de Claudius Botsdesinus ka geheelt ginn.
Enchenberg
Enchenberg ass eng franséisch Gemeng am Museldepartement an der Regioun Grand Est.
Michael E. Brown
De Michael (Mike) E. Brown, gebuer 5. Juni 1965 zu Huntsville, Alabama, ass en US-amerikaneschen Astronom.
Rafle du Vélodrome d'hiver
D'Rafle du Vel' d'Hiv war net déi éischt Rafle vu jiddesche Leit a Frankräich. Schonn de 14. Mee 1941 goufen eng 4.000 Männer festgeholl an op d'Gare d'Austerlitz bruecht, vu wou se op Pithiviers a Beaune-La-Rolande bruecht goufen.
Michael E. Brown
Liewen
De Mike Brown hat bis zum Bachelor of Arts 1987 op der Princeton Universitéit studéiert. 1990 hat hien op der University of California, Berkeley säin Diplom gemaach a seng Promotioun am Joer 1994 ofgeschloss. 1997 goung hien als Dozent op de California Institute of Technology. Als ausseruerdentleche Professer léiert hien zanter 2002 zu Berkeley a vun 2003 als Professer.
Den Astérix bei den Helveten
Handlung
Hie gëtt dann och als éischte Réimer op dat traditionellt Fest invitéiert, dat am galleschen Duerf no enger erfollegräicher Aventure gefeiert gëtt. Iwwerdeems ginn de Gouverneur Garervirus an de Gouverneur Diplodocus gewuer, datt se hir nächst (a lescht) Orgie am Zirkus zu Roum hale wäerten.
Rafle du Vélodrome d'hiver
De René Bousquet, Generalsekretär vun der Police nationale, an de Louis Darquier de Pellepoix, Chef vun den "Affaires juives" sinn de 4. Juli 1942 an d'Haaptquartéier vun der Gestapo gaangen, fir d'Ausféierung mam Theodor Dannecker an dem Helmut Knochen vun der SS ze beschwätzen. Si ware vun aneren héichrangeche Policeoffiziéier begleet. D'Rafle gouf e puer Deeg no hanne verluecht, fir net mam Quatorze juillet zesummenzefalen, deen zwar net gefeiert huet dierfe ginn, mee 't wollt ee keng Onroue provozéieren. Fir et der franséischer Police manner "pénibel" (sou de Bousquet) ze maachen, gouf decidéiert, nëmme Judden, déi keng Fransouse wieren, festzehuelen.
Michael E. Brown
Liewen
De Brown ass zanter dem 1. Mäerz 2003 mat der Diane Binney bestuet, seng Duechter ass 2005 gebuer.
Den Astérix bei den Helveten
Personnagen
D'Helveten
Rafle du Vélodrome d'hiver
Op d'mannst 4.500 franséisch Poliziste waren un der Rafle bedeelegt. Der Préfecture de police no goufen am Ganzen 13.152 Leit festgeholl, dorënner 5.802 (44%) Fraen an 4.051 (31%) Kanner. Eng onbekannt Zuel vu Leit, déi entweeder vun der Resistenz gewarnt goufen, sech bei Nopere verstoppe konnten, oder well verschidde Polizisten (express oder net) sech net extra geflass hunn, konnten der Rafle entwutschen.
Michael E. Brown
Liewen
De Brown gouf vum Time Magazin an d'Lëscht vun den 100 aflossräichste Persoune vun 2006 opgeholl. ,
Den Astérix bei den Helveten
Personnagen
D'Réimer
Rafle du Vélodrome d'hiver
Déi meescht vun de verhafte Leit goufen an engem Vëlodrom zesummegepercht, ënner deem sengem gliesenen Daach et daagsiwwer vun Hëtzt bal net auszehale war. Et gouf keng Toiletten, just ee Krunn mat Waasser, an déi wéineg Hëllefsorganisatiounen, déi erbäigeruff goufen, konnte just wéineg Waasser an Iesse bréngen. 5 Deeg waren d'Leit do agespaart, an 30 vun hinne sinn do gestuerwen (e puer dovun hu sech d'Liewe geholl). Déi Erwuesse goufe schliisslech a Gefaangenelageren zu Drancy, Beaune-la-Rolande a Pithiviers bruecht, vu wou aus se da mat Zich an d'KZ Auschwitz-Birkenau transportéiert goufen.
Michael E. Brown
Wierker
De Brown beschäftegt sech virun allem mat der Spektroskopie vun Objete vum baussenzege Sonnesystem a war un der Entdeckung vun en ettleche groussen transneptuneschen Objete bedeelegt, z. B. (50000) Quaoar (2002), 2002 VR128 (2002), (90377) Sedna (2003), (90482) Orcus (2003), (136199) Eris (2003) an (136472) Makemake (2005).
Den Astérix bei den Helveten
Duerstellung vun der Schwäizer Kultur
- "Op Uerder vum Caius Diplodocus, Gouverneur a Representant vum Julius Caesar, loosst äis hei duerch." (Ee Réimer zu engem Helvet)
Rafle du Vélodrome d'hiver
Commemoratioun
D'Bedeelegung vun der franséischer Vichy-Regierung an der franséischer Police un där Aktioun war nom Krich Joerzéngte laang en Tabuthema a Frankräich. Eréischt de 16. Juli 1995 huet sech den deemolege Staatspresident Jacques Chirac ëffentlech entschëllegt.
Michael E. Brown
Wierker
Beim Sedna handelt et sech méiglecherweis ëm den éischte bekannten Objet vun der bannenzeger Oort-Wollek, beim Zwergplanéit Eris handelt et sech ëm de gréisste bekannten Objet vun der Kuiperceinture an deen héchstwahrscheinlech méi grouss wéi de Pluto ass.
Den Astérix bei den Helveten
Duerstellung vun der Schwäizer Kultur
- "Är Geschichte ginn äis näischt un. Mir wëlle neutral bleiwen, mä… " (Dem Helvet seng Äntwert) (S.42)
Rafle du Vélodrome d'hiver
Commemoratioun
Ee Joer virdrun, 1994, war op där Plaz, wou bis 1959 de Vëlodrom stoung, e Monument mat enger Commemoratiounsplack ageweit ginn. D'Monument ass vum Architekt Mario Azagury a vum polnesche Sculpteur Walter Spitzer, deen Auschwitz iwwerlieft huet.
Zënter ongeféier dem Joer 2000 ass de 16. Juli oder de Sonndeg dono eng Journée nationale à la mémoire des victimes des crimes racistes et antisémites de l'État français et d'hommage aux «Justes» de France.
Michael Pfleghar
De Michael Pfleghar, gebuer den 20. Mäerz 1933 zu Stuttgart a gestuerwen den 23. Juni 1991 zu Düsseldorf, war en däitsche Filmregisseur.
Jean-Paul Salomé
De Jean-Paul Salomé, gebuer am Joer 1960 zu Paräis, ass e franséische Filmregisseur an Dréibuchauteur.
Shelomo Selinger
De Shelomo Selinger (och nach: Shlomo Selinger), gebuer den 31. Mee 1928 zu Jaworzno a Polen, ass e franko-israelitesche Sculpteur.
Jugend
De Shelomo Selinger gouf an enger jiddescher Famill an der polnescher Stad Jaworzno-Szczakowa an der Géigend vun Auschwitz gebuer. Hie gouf jiddesch gezillt, war awer a kenger reliéiser Schoul. 1943 goufen hien a säi Papp an de Ghetto Krenau deportéiert. Nom fréien Doud vu sengem Papp blouf de Shelomo eleng.
Wärend dem Holocaust sinn dem Selinger seng Mamm a seng zwou Schwëstere gestuerwen. Hie war noeneen an de Konzentratiounslager Faulbrück, Gröditz, Marktstadt, Fünfteichen, KZ Groß-Rosen, KZ Flossenbürg, Dresden, am KZ-Bausselager Leitmeritz a koum duerno an d'KZ Theresienstadt. Zweemol huet hien op engem Doudesmarsch deelgeholl. Wéi 1945 d'Rout Arméi de Camp vun Theresienstadt befreit huet, huet e Militärdokter de Shelomo fonnt a bei him eng schwaach Ootmung festgestallt. Dëse jiddeschen Offizéier huet de Shelomo an e Feldlazarett bruecht an him domat d'Liewe gerett. Wärend deenen nächste siwe Joer hat de Selinger eng Amnesie a konnt sech un näischt méi erënneren, wat säi Leidenswee ugaangen ass.
Israel
1946 ass de Selinger mat Hëllef vun der Jiddescher Brigade vun der brittescher Arméi zu La Ciotat u Bord vun der "Tel Hai" gaangen. Eng Grupp vu jonken Iwwerliewenden aus Däitschland, der Belsch a Frankräich ass vun do aus heemlech mam Schëff a Richtung Palestina gefuer. D'Schëff gouf vun der brittescher Marinn geentert an op Haifa bruecht. De Selinger koum an d'Flüchtlingslager vun Atlit, wou déi Judde festgehale goufen, déi illegal a Palestina awandere wollten. No senger Fräiloossung goung hien an de Kibbuz „Beit-Haarava“. Nodeems dee wärend dem Palestinakrich zerstéiert gi war, huet de Selinger gehollef de Kibbuz Kabri a Galiläa nees opzebauen. Am Joer 1951 huet hien d'Ruth Shapirovsky kenne geléiert, mat där hie sech 1954 bestuet huet. Dat Joer virdrun hat hie mat der Aarbecht als Sculpteur ugefaangen, wat och domat ze dinn hat, datt sech säi Gediechtnes nees erkritt hat.
Paräis
1955 krut Selinger de Präis vun der America-Israel Cultural Foundation. Am Joer duerno ass d'Koppel op Paräis gaangen. Vun 1955 bis 1958 huet de Selinger op der Paräisser École nationale supérieure des beaux-arts beim Marcel Gimond Bildhauerei studéiert. Vum Gimond huet de Selinger de klasseschen Design am Toun geléiert. Hien ass awer och mat senger Aarbecht am Stee viru gefuer, mat där hien an Israel ugefaangen hat. Well hien ze vill aarm war fir stenge Bléck ze kafen, huet hie säi Material zu Paräis gesicht. Hien huet am léifsten am Granit geschafft. Am Atelier vum Artist Constantin Brancusi huet hien och de roude Sandsteen aus de Vogesen kenne geléiert. De Selinger war dräi Joer op der École des beaux-arts. No eegener Ausso huet hien awer am meeschten an de Paräisser Muséeën an an den Ateliere vun de Sculpteuren Ossip Zadkine, Jean Arp, Alberto Giacometti a Joseph Constantinovsky (och bekannt als Joseph Constant) geléiert.
1960 goufen am Jewish Museum zu New York siwe Biller vum Shelomo Selinger ausgestallt. Déi offiziell Unerkennung koum 1973, wéi hien den éischte Präis am Concours fir e Monument am fréiere Sammellager Drancy gewonnen hat. 1993 gouf de Selinger vum franséische President François Mitterrand zum Ritter vun der Éierelegioun ernannt, zanter 2006 ass hien Offizéier vun der Éierelegioun.
Verbindung mat Lëtzebuerg
De Selinger huet, am Optrag vum Lëtzebuerger Staat zesumme mat der Stad Lëtzebuerg, d'Mémorial de la déportation juive geschaaft, dat un d'Affer vun der Shoah erënnert, an dat de 17. Juni 2018 op enger Plaz nieft dem Boulevard Roosevelt an der Stad Lëtzebuerg ageweit gouf.
Laneuvelotte
Laneuvelotte ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Boléro
Boléro ass en Orchesterstéck vum Maurice Ravel, dat am Joer 1928 komponéiert an den 22. November vum selwechte Joer fir d'éischt opgefouert gouf.
Quéant
Quéant ass eng franséisch Gemeng am Departement Pas-de-Calais an der Regioun Hauts-de-France.
NGC 3324
Den NGC 3324 ass e warscheinlech ganz jonken oppene Stärekoup am Nordweste vum Carinaniwwel. D'Distanz gëtt op 3,0 kpc geschat; de Wénkelduerchmiesser ass 5'.
Yamdrok Séi
De Yamdrok Séi (och Yamdrok Yumtso oderr Yamzho Yumco; Tibetsch: ཡར་འབྲོག་གཡུ་མཚོ་, Chineesesch: 羊卓雍錯湖 - Yángzhuō Yōngcuò Hú) ass e Séisswaasserséi am Tibet, an ee vun den dräi gréissten "hellegen" tibetesche Séien. En ass iwwer 72 km laang an huet eng Fläch vu 638 km². Ronderëm si schnéibedeckt Bierger, vu wou eng sëllege kleng Flëss dralafen. E fréiert am Wanter zou. Op sengem nordwestleche Wupp leeft eng Baach eraus an en Nopeschséi.
De Séi läit eng 90 km westlech vun der Stad Gyantse an eng 100 km nordëstlech vu Lhasa. Engem lokale Volleksglawen no ass de Yamdok Yumtso Séi eng verwandelt Gëttin.
Um nordwestleche Wupp, beim Duerf Baidi, ass e Waasserkraaftwierk, dat 1996 a Betrib geholl gouf an dat gréisst vun Tibet ass.
De Séi ass eng Pilgerplaz, an op sengem südlechen Uwänner läit d'Samding Klouschter, dat eenzegt Klouschter am Tibet dat vun enger weiblecher Reinkarnatioun geleet gëtt. Am Séi, op enger Insel, steet déi al Buerg Pede Dzong.
Louis Grospierre
De Louis Grospierre, gebuer den 23. Juni 1927 zu Buellas, ass e franséische Filmregisseur.
Powerpuff Girls
Powerpuff Girls ass eng amerikanesch animéiert Televisiounsserie, déi vum Craig McCracken kreéiert gouf. Dës Serie ass am Ufank vun Hanna Barbera produzéiert ginn an ass 2001 dann vu Cartoon Network ofkaf ginn. D'Serie handelt ëm dräi kleng Meedercher, d'Blossom, d'Bubbles an d'Buttercup. Si hu speziell Stäerkten, déi s'uwende fir hir Stad Townsville virum Béisen ze beschützen.
1992 huet de Craig McCracken dës Serie als Cartoon erausbruecht, ënnert dem Numm Whoopass Stew. Den Originalnumm huet awer ze vulgär fir déi jonk Audienz gewierkt. Dowéinst huet en den Numm Whoopass Stew op Powerpuff Girls ëmgeännert. Zanter 2001 ass d'Serie op Cartoon Network ausgestraalt ginn, am Programm What a Cartoon!, an hat säitdeem grousse Succès.
Op der Basis vu Powerpuff Girls sinn Animeë, CD Albumen, Videospiller an e Film entstanen. 2016 gouf och e Reboot duerchgefouert.
Handlung
An der Serie geet et ëm en Trio, vun dräi klenge jonke Schwësteren; d'Blossom, d'Bubbles an d'Buttercup. De Professer Utonium wollt eigentlech déi perfekt Meedercher produzéieren, déi aus Zocker, Gewierzer a lauter gudde Saache bestoe sollten (eng Uspillung op en englescht Gedicht What Are Little Boys Made Of?), mä him ass d'Chemikalie X dragefall. Dat huet dozou gefouert, datt dräi kleng Meedercher mat spezielle Kräften entstane sinn. Well si déi Kräften hunn, maache si et sech zur Aufgab hir Stad Townsville virun de Béisen ze beschützen. An hirem Liewe geet et awer net nëmmen drëm, géint dat Béist ze kämpfen, mä och déi alldeeglech Aufgaben ze packen, wéi zum Beispill an d'Schoul ze goen.
Zeechestil
D'Powerpuff Girls si relativ kleng an hunn en iwwerproportional grousse Kapp an iwwerproportional grouss faarweg Aen. Déi Detailer sollen dat Feminiint, dat Onschëllegt an dat Frëndlecht ausdrécken.
Déi dräi Hoerfaarwen an déi dräi Frisuren, déi d'Blossom, d'Bubbles an d'Buttercup hunn, solle fir eng bestëmmten Individualitéit a Perséinlechkeet stoen. Et ginn dräi Frisure gedroen, déi als typesch universell Frisuren ugesinn ginn: Laang Hoer, Wutzen oder kuerz Hoer. Déi laang rout Hoer déi d'Blossom huet, sollen en neutrale Charakter duerstellen, mee awer och e staarke Wëllen an dKontroll iwwer d'Entscheedungen. Meeschtens gi rout Hoer mat Temperament verbonnen. Déi blond Hoer am Wutz, déi d'Bubbles huet, solle fir Naivitéit an dat Feminiint stoen. Dacks ginn déi blond Hoer als Schéinheetsideal ugesinn. Déi kuerz schwaarz Hoer, déi d'Buttercup huet, sollen d'Temperament, d'Stäerkt an d'Aggressivitéit representéieren.
Den Zeechestil gouf och ganz bewosst ausgewielt am Hibléck op den neie Feminismus, deen an de spéiden 80er bis ufanks 90er opkoum. Deemools goufe vill Saachen typesch meederchershaft duergestallt, an de Craig McCracken wollt unhand vu klenge jonke Meedercher, déi séiss, onschëlleg a frëndlech ausgesinn, weisen, datt och déi staark a couragéiert kënne sinn, an dofir zoustänneg sinn, ze kämpfen an hir Stad ze retten.
Episoden
Et gëtt sechs Staffele vun den originale Powerpuff Girls, déi zanter 2001 op Cartoon Network ausgestraalt goufen. Déi éischt Episod ass den 18. November 1998 diffuséiert ginn an d'Serie koum de 25. Mäerz 2005 op en Enn. Am Ganze ware bis 2005 78 Episode publizéiert ginn.
Anime
D'Powerpuff Girls sinn an der Tëschenzäit och a Japan adaptéiert ginn. Se heeschen do Powerpuff Girls Z. Vill Aspekter vun der originaler Serie goufe bäibehalen. Si sinn och do duerch d'Chemikalie X entstanen a kämpfen nach ëmmer géint de Mojo Jojo. Wat awer geännert huet, ass, datt si erwuesse goufen, an datt se Waffe bei sech hunn. D'Blossom heescht do Momoko Akadutsumi, d'Bubbles heescht Miyako Gotokuji an d'Buttercup heescht Kaoru Matsubara. Se hunn äänlech Eegenschafte wéi fréier a gläiche sech och vum Ausgesinn. Den Anime Powerpuff Girls Z ass duerch eng Kollaboratioun vu Cartoon Network, Toei Animation, Aniplex an TV Tokyo entstanen.
Film
2002 ass, op eng Iddi vum Craig McCracken hin, bei Warner Bros. Pictures e Film iwwer d'Powerpuff Girls erauskomm. En dauert eng an eng Véierel Stonn a gëtt zu de Genren Aktioun, Aventure, Animatioun, Kanner a Famill a Komedie gerechent. De Film huet 11 Milliounen Dollar kascht.
Comics
An de fréien 2000er Joren, bis 2006, hunn DC Comics och Comics iwwer d'Powerpuff Girls erausbruecht.
Zanter 2004 publizéiert de Victor Ngo e Webcomic iwwer d'Powerpuff Girls Doujinishi op Snafu Comics. D'Blossom, d'Bubbles an d'Buttercup hunn nach ëmmer déi selwecht Charakteren, mä si lo erwuessen. An deem Webcomic kommen och vill aner Figuren aus anere Comics vir. De Comic geet a Richtung vun engem Manga, an d'Säite si komplett faarweg. Et gëtt mat Spannung an Humor erzielt, wéi d'Haaptfigure géint dat Béist kämpfen, awer och déi Erfarungen, déi s'als Jugendlech gemaach hunn. Mat deem Webcomic huet de Victor Ngo 2005 bei de Web Cartoonist's Choice Awards an der Kategorie Outstanding Character Art an Outstanding Superhero Comic gewonnen.
Videospiller
Et goufe vill verschidde Videospiller zu der Serie Powerpuff Girls erausbruecht. Dat éischt ass de 14. November 2000 op de Marché komm. Et ass d'Spill The Powerpuff Girls: Bad Mojo Jojo Tech Info. Dëst Spill hat net vill Erfolleg an huet extreem schlecht Kriticke kritt. Dono sinn nach weider Spiller erauskomm, wou ëmmer eent vun de Powerpuff Girls am Fokus steet a géint ee bestëmmte Béise kämpft, wéi zum Beispill The Powerpuff Girls: Paint the Townsville green oder The Powerpuff Girls: Battle Him. Méi spéit sinn nach vill weider Spiller erauskomm, an deenen et ëm déi dräi Powerpuff Girls geet, déi zesumme géint déi Béis kämpfen. D'Bewäertunge vun deene Spiller ware mol negativ, mol positiv. Ee Beispill dofir wär The Powerpuff Girls: Mojo Jojo A-Go-Go. Dat Spill mat de beschte Bewäertunge war The Powerpuff Girls: HIM and Seek, dat2002 erauskoum. Dora geet et drëms, géint déi Béis vun Townsville ze kämpfen. Méi spéit sinn och Spiller fir de Computer erauskomm. Dozou ziele Powerpuff Girls: Mojo Jojo Clone Zone, The Powerpuff Girls: Princess Snorebucks , The Powerpuff Girls: Mojo Jojo's Pet Project , an The Powerpuff Girls: Gamesville.
Auszeechnungen
D'Powerpuff Girls goufen e puermol fir d'Emmy Awards an d'Annie Awards nominéiert an hunn der och e puer gewonnen: 2000 an 2005 huet d'Serie den Emmy-Award fir Outstanding Individual Achievement in Animation gewonnen. 2001 huet s'och dräi Annie-Awards, fir Outstanding Individual Achievement for Production Design in an Animated Television Production, fir Outstanding Individual Achievement for Music Score a fir Animated Television Production gewonnen.
Literatur
Knight, Gladys L., Female Action Heroes: A Guide to Women in Comics, Video Games, Film, and Television (Greenwood Press, 2010)
Stjerneborg
Stjerneborg war en Observatoire vum däneschen Astronom Tycho Brahe deen ënnerierdesch ugeluecht gouf. E louch zimmlech no beim Observatoire vum Palais Uraniborg op der Insel Ven am Øresund. De kinnekleche Baumeeschter Hans van Steenwinckel den Eeleren huet Stjerneborg fir de Brahe am Joer 1586 gebaut.
De Brahe hat dem Observatoire de laténgeschen Numm Stellaburgi ginn. Den Numm bedeit Schlass vun de Stären. Den Observatoire war gréisstendeels ënnerierdesch ugeluecht, soudatt d'Instrumenter ënner de Sandschichten op festem Ënnergrond stoungen.
Ab der Stjerneborg ware follgend Instrumenter installéiert: E Quadrant mat 1,55 m Radius an eng equatorial Armillarsphär, mat där Wénkele mat bis zu enger Bouminutt Genauegkeet gemooss konnte ginn.
Carlos Thompson
De Carlos Thompson, gebuer als Juan Carlos Mundin Schaffter de 7. Juni 1923 zu Buenos Aires (Argentinien) an och do gestuerwen den 10. Oktober 1990, war en argentinesche Schauspiller.
Hie war vun 1957 un bis zu hirem Doud mat der Schauspillerin Lilli Palmer bestuet.
Jean-Marc Hoscheit
De Jean-Marc Hoscheit, gebuer den 11. Oktober 1958, ass e lëtzebuergesche Politolog an Diplomat.
Den Hoscheit huet op der Universitéit Stroossbuerg Droit a Politikwëssenschafte studéiert. Vun 1982 bis 1985 war hie wëssenschaftleche Mataarbechter an Dozent um Europäeschen Institut fir ëffentlech Administratioun (EIPA) zu Maastricht an huet an där Zäit e puer Studien zum politesche System vun der Europäescher Gemeinschaft publizéiert.
Hien ass 1986 an de lëtzebuergeschen Aussendéngscht agetrueden an hat noenee verschidde Positiounen am Ausseministère an an den Auslandsvertriedunge vum Grand-Duché, dorënner als Vertrieder an der Europäescher Politescher Zesummenaarbecht (EPZ) an als Représentant permanent adjoint vu Lëtzebuerg bei der Europäescher Unioun zu Bréissel (1989 bis 1998).
1998 gouf hien Ambassadeur vu Lëtzebuerg a Frankräich a Permanente Representant bei der OECD an der UNESCO. 2003 bis 2008 war hie Stännege Vertrieder bei de Vereenten Natiounen zu New York. 2008 gouf den Hoscheit zum Ambassadeur zu Den Haag ernannt, a war vun 2010 un och an Ethiopien akreditéiert a Permanente Representant vu Lëtzebuerg bei der Afrikanescher Unioun (vun Den Haag aus). Zanter dem 4. September 2012 ass hie Stännege Vertrieder bei de Vereenten Natiounen zu Genève.
Bining
Bining ass eng franséisch Gemeng am Museldepartement an der Regioun Grand Est.
Pierre Gaspard-Huit
De Pierre Gaspard-Huit, gebuer als Jean Michel Pierre Gaspard-Huit den 29. November 1917 zu Libourne, a gestuerwen den 1. Mee 2017 zu Paräis, war e franséische Filmregisseur an Dréibuchauteur.
Taraxacum reichlingii
Den Taraxacum reichlingii ass eng Planzenaart aus der Gattung Taraxacum (Pissblummen) an der Famill vun den Asteraceae.
D'Verbreedungsgebitt vun der Aart läit an Holland, Däitschland, Frankräich an an Tschechien. Fréier ass d'Planz och zu Lëtzebuerg gewuess, se steet awer zanter 2001 op der Liste rouge des plantes vasculaires du Luxembourg als Regional ausgestuerwen (RE). Zu Lëtzebuerg ass den Taraxacum reichlingii bei Mouere gewuess.
Se gouf 1971 vum hollännesche Biolog Johannes Leendert van Soest beschriwwen. D'Aart gouf zu Éiere vum bekannte lëtzebuergesche Biolog Léopold Reichling genannt.
Gertrud Eysoldt
D'Gertrud Franziska Gabriele Eysoldt, och bekannt als Gertrud Martersteig a Gertrud Berneis, gebuer den 30. November 1870 zu Pirna, a gestuerwen de 5. Januar 1955 zu Ohlstadt an Oberbayern, war eng däitsch Schauspillerin a Filmregisseurin.
No hir benannt
Den Theaterkritiker Wilhelm Ringelband deen e Frënd vun der Gertrud Eysoldt war, huet de Gertrud-Eysoldt-Rank gestëft. De Präis, dee mat 10.000 Euro dotéiert ass, gëtt vun der Stad Bensheim zesumme mat der Deutschen Akademie der Darstellenden Künste fir grouss schauspilleresch Leeschtunge verginn.
Bettviller
Bettviller ass eng franséisch Gemeng am Museldepartement an der Regioun Grand Est.
NGC 2484
Den NGC 2484 ass eng lënsefërmeg Galaxis am Stärebild Lynx. Si huet eng Wénkelausdeenung vu 9,0' an eng visuell Magnitude vun 13,3 mag. Se gouf den 21. Januar 1885 vum Édouard Jean-Marie Stephan entdeckt.
Mathias Weishaupt
De Mathias Weishaupt, gebuer den 13. Mee 1899 an der Stad Lëtzebuerg an do gestuerwen de 14. Februar 1975, war e lëtzebuergeschen Turner an Olympionik.
Hien huet Lëtzebuerg op den Olympesche Summerspiller 1924 zu Paräis vertrueden.
Lenoncourt
Lenoncourt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Lëscht vun den nationale Monumenter an der Gemeng Jonglënster
An dëser Lëscht vun den nationale Monumenter an der Gemeng Jonglënster sinn all national Monumenter opgezielt, déi an der lëtzebuergescher Gemeng Jonglënster ze fanne sinn (Stand: ).
Roudemer
Legend: MN – Immeubles et objets classés monuments nationaux; PMN - Immeubles et objets proposés au classement comme monument national; IS – Immeubles et objets inscrits à l'inventaire supplémentaire
LGBT
LGBT ass en Akronym, dee sech op déi lesbesch, lénks, bisexuell an transgender Communautéit bezitt (op Englesch: Lesbian, Gay, Bisexual and Transgender). De Begrëff gëtt zanter den 1990er Jore benotzt an ass eng Adaptatioun vum Akronym LGB, dee selwer deen an den engleschsproochege Länner dacks benotzte Begrëff gay community (lénks Communautéit) an der zweeter Hallschent vun den 1980er Joren ersat huet, well vill Leit aus där Communautéit fonnt hunn, e géif net jiddweree representéieren op deen e sech bezitt.
Zanterhier gëtt dës Ofkierzung geleefeg benotzt fir d'Eegebezeechnung a gouf vun deene meeschten op Sexualitéit a Gender-Identitéit spezialiséierten Zentren a Medien an engleschsproochege Länner, mä awer och a villen net engleschsproochege Länner adoptéiert ginn.
Den Term LGBT soll op d'Diversitéit vun der Sexualitéit an de Gender-baséierte Kulturen hiweisen a gëtt heiansdo benotzt fir sech op jiddwereen (amplaz exklusiv nëmmen op lesbesch, lénks, bisexuell oder transgender Persounen) ze bezéien, deen net heterosexuell ass. Dofir hu sech och nach aner, manner bekannt Varianten entwéckelt, wéi LGBTQ (Q fir queer oder questionning, also fir Leit, déi sech net sécher iwwer hir sexuell Orientéierung an/oder Identitéit) sinn, LGBTI (I fir Intersexualitéit) an LGBTIH (IH bezitt sech op déi an Indien verbreet Hijra-Kultur vum drëtte Geschlecht).
Guy Lapébie
De Guy Lapébie gebuer de 16. Dezember 1916 zu Saint-Geours-de-Maremme, a gestuerwen den 8. Mäerz 2010 zu Luchon, war e franséische professionelle Vëlossportler, a Goldmedailegewënner op den olympesche Summerspiller 1936.
Hie war Profi vun 1937 bis 1952 an 1936 op den Olympesche Spiller zu Berlin hat hien zwou Goldmedailen op der Pist an der Ekipp, an der Poursuite, an an der Course en ligne gewonnen. Op der Strooss hat hien d'Sëlwermedail hanner dem Robert Charpentier krut.
1935 hat hien de Grousse Fënnefnatiounepräis fir Amateure gewonnen, an hie konnt op der Pist e puer Victoiren an d'Täsch stiechen, wéi zu Paräis 1948 an 1949, an zu Saint-Étienne 1950.
Hie war Drëtten am Tour de France 1948, hanner dem Gino Bartali a Briek Schotte.
Out of Rosenheim
Out of Rosenheim ass en US-amerikanesch-däitsche Film vum Percy Adlon aus dem Joer 1987.
The Psychedelic Furs
The Psychedelic Furs ass eng brittesch Museksgrupp vu London an England, déi 1977 vum Sänger Richard Butler a vum Gittarist Tim Butler gegrënnt gouf an déi bis 1991 bestanen huet. Am Joer 2000 war de Comeback vun der Band.
De Stil vun der Grupp ass New Wave, Alternative Rock a Post-Punk.
D'Membere sinn de Richard Butler, den Tim Butler, den Joe McGinty, de Mars Williams, de Richard Good, d'Amanda Kramer.
Guy Lapébie
1948 war hien den Zweeten am Generalklassement vum Tour de Luxembourg hanner dem Jean Goldschmidt.
Hie war de Brudder vum Tour de France Gewënner Roger Lapébie, an de Papp vun Coureur Serge Lapébie.
Agnes Monica
D'Agnes Monica Muljoto, gebuer den 1. Juli 1986 zu Jakarta, ass eng Indoneesesch Pop--Sängerin.
Hiren Duerchbroch hat si mat hirer Debutsingle Agnes Is My Name an A.G.N.E.Z.
Pronville-en-Artois
Pronville-en-Artois ass eng franséisch Gemeng am Departement Pas-de-Calais an der Regioun Hauts-de-France.
Zentauren (Astronomie)
D'Zentauren, genannt no den Zentaure vun der griichescher Mythologie, sinn eng Klass vun Asteroiden, déi sech tëscht den Ëmlafbunne vum Jupiter an Neptun ëm d'Sonn beweegen.
Bei e puer Zentauren, zum Beispill Pholus, gouf gefruerent Waasser op der Uewerfläch entdeckt, bei anere wéi de Chiron konnt bis elo kee Waasseräis nogewise ginn. Warscheinlech sinn d'Zentauren „erkaalt“ Koméiten, deenen hir fréier flüchteg Bestanddeeler, wéi z. B. Waasseräis oder Methan an der Tëschenzäit méi oder wéineger subliméiert sinn. Dogéint gëtt awer den Zentaur Chiron, zanter datt bei him en Halo entdeckt gouf, och als Koméit klassifizéiert.
Déi dräi éischt entdeckt Zentaure sinn
Personalunioun
Personalunioun nennt een, wann eng an déi selwecht Persoun verschidde Funktiounen, déi vunenee getrennt sinn, ausübt.
Bei feudalen Herrscher oder hautesdaags Staatscheffe schwätzt ee vu Personalunioun, wa se a méi wéi engem Land un der Spëtzt stinn.
Beispiller vu Personalunioun sinn:
Paris-Nice 2021
Déi '''79. Editioun vu Paris-Nice''' gouf vum 7. Mäerz bis de 14. Mäerz 2021 gefuer. Et war déi 4. Kompetitioun um Kalenner vun der UCI World Tour 2021.
Kirviller
Kirviller ass eng franséisch Gemeng am Museldepartement an der Regioun Grand Est.
Tiangong
Tiangong (天宫=Tiāngōng =Himmelspalast) ass e Raumstatiouneprogramm vun der Volleksrepublik China. 2011 gouf d'Raumstatioun Tiangong 1 gestart, an Tiangong 2 de 15. September 2016. D'Erkenntnesser sollen an de Bau, Start a Betrib vun enger grousser Raumstatioun fléissen.
Virbereedung
Pläng fir eng chineesesch Raumstatioun lafen zanter 1992 ënner der Bezeechnung Projet 921. E Modell gouf der Ëffentlechkeet fir d'éischt bei der Expo 2000 zu Hannover gewisen.
Tiangong 1
D'Tiangong 1 gouf den 29. September 2011 mat enger CZ-2F gestart. Den 3. November huet dat onbemannt Raumschëff Shenzhou 8 ugedockt. Et war den éischte Kopplungsmanöver vun der chineesescher Raumfaart. De 14. November huet de Shenzhou 8 lassgekoppelt an nees frësch ugekoppelt, ir d'Raumschëff d'Raumstatioun de 16. November verlooss huet.
Déi éischt Crew koum den 18. Juni 2012 mam Shenzhou 9 u Bord an huet domat déi éischt chineesesch Raumstatioun a Betrib geholl. De 24. Juni gouf dunn och eng Of- an nees Ukopplung gemaach. Déi dräi Taikonauten hunn den Tiangong 1 de 27. Juni verlooss.
Déi zweet Crew huet den 13. Juni 2013 mam Shenzhou 10 ugekoppelt. D'Of- an nees Ukopplung war den 23. Juni, an déi definitiv Ofkopplung war de 25. Juni.
D'Tiangong 1 ass ëmmer nach an der Äerdëmlafbunn.
Tiangong 2
De Start vun der zweeter chineesescher Raumstatioun Tiangong 2 war de 15. September 2016. Virgesinn ass d'Ukopplung vun der 2 Mann-Crew mam Raumschëff Shenzhou 11, engem Tianzhou-Raumtransporter a mam 3 Mann-Raumschëff Shenzhou 12.
Grouss Raumstatioun
No den Tiangong-Raumstatioune ass eng grouss modular Raumstatioun mat enger Mass vu 60 Tonne geplangt. Dat éischt Modul kéint schonn 2018 mat enger CZ-7-Rakéit an de Raum bruecht ginn an déi éischt Raumstatioun kéint am Joer 2022 voll asazbereet sinn.
Messier 23
Messier 23 (och NGC 6494 genannt) ass e +5,5 mag hellen oppene Stärekoup mat enger Wénkelausdehnung vu 27' am Stärebild Sagittarius.
Satoru Iwata
De Satoru Iwata (Japanesch: 岩田 聡), gebuer de 6. Dezember 1959 a gestuerwen den 11. Juli 2015, war e japanesche Videospillentwéckler a Firmechef.
Wärend sengem Studium op der Universitéit vun Technologië vun Tokio, gouf hie vun HAL Laboratory als Deelzäitaarbechter engagéiert. No sengem Studium krut hien do eng fest Plaz. Nodeem e laang President vun där Entreprise war, ass hien am Joer 2000 als Planifikatiounschef bei Nintendo gewiesselt a gouf do Enn Mee 2002 President an Direktiounschef.
Rue des Scillas (Hesper)
Se ass no der Blummegattung Scilla genannt, wéinst der rarer Mäerzblimmchen déi net wäit dervun am Doulemerdall wiisst.
Satoru Iwata
Hien ass den 11. Juli 2015 un engem Galegankkarzinom gestuerwen, obwuel e virdrun dovu geheelt gi war. Hien hat bei wichtege Projete matgeschafft, wéi: Pokémon, Kirby, The Legend of Zelda oder och d'Serie Metroid.
Rue des Scillas (Hesper)
Geographie
D'Strooss fänkt op der Grenz mat der Gemeng Lëtzebuerg, op der Héicht vum Rangwee un, do, wou dësen no Westen ofbéit fir an engem Tunnel ënner der Eisebunnsstreck Lëtzebuerg-Beetebuerg Grenz erduerch ze goen.
Se geet a süd-südwestlecher Richtung bis bei de Rond-point mam CR231 an huet eng Längt vun enger 920 Meter.
Geschicht
Zanter dem Ufank vun den 2020er Jore gëtt un der Strooss geschafft, fir se op 34 Meter méi breet ze maachen, fir sou zweemol 2 Spuere fir de motoriséierte Verkéier an eng Vëlospist ze kréien. Vun 2024 u soll och d'Tramslinn T1 vum Stater Tram derduerchfueren. D'Strooss gëtt dann als Deelstéck vun der neier Nationalstrooss 40 gebraucht. Gläichzäiteg gëtt am nërdlechen Deel d'Drosbech kanaliséiert an e Baseng fir Reewaasser gebaut. Den Tram huet op der Héicht vum Tennisclub eng Halt, déi no der Strooss genannt ass, a béit dann op der Héicht vun der Gare Houwald no Westen of, fir iwwer d'Eisebunnslinn an d'Autobunn A3 an de Gaasperecher Bann eriwwerzefueren.
Gebaier
Mat der Neiuluecht vun der Strooss ginn et och parallel derzou Bauprojeten: Sou kënnt den nei Sëtz vum Lëtzebuerger Roude Kräiz dohinner, grad wéi e Projet vu 5 Gebaier op 2 Hektar mat am Ganzen enger 140 Wunnengen (AXS genannt).
Gigolette (Film 1937)
Gigolette ass e franséische Film vum Yvan Noé aus dem Joer 1937.
Robert Theis (Philosoph)
De Robert Theis, gebuer den 1. Januar 1947 an der Stad Lëtzebuerg, ass e lëtzebuergesche Philosoph.
Hien huet vun 1967 bis 1970 Philosophie op der Pontificia Universitas Gregoriana zu Roum (lic.phil.) studéiert, an dono bis 1974 kathoulesch Theologie um Institut catholique de Paris, déi e mat enger Maîtrise iwwer dem Karl Barth seng Trinitéitstheologie) ofgeschloss huet. Vun 1972 bis 1975 huet hien och Philosophie op der Université de Paris I (Sorbonne-Panthéon) studéiert, wou e mat enger Aarbecht iwwer den Hegel zum Dr. phil. promovéiert gouf.
Vun 1974 bis 1995 huet hien als Philosophieprofesser a verschiddene Lëtzebuerger Lycéeë geschafft, dorënner am Lycée Hubert-Clément zu Esch-Uelzecht. Vun 1982 u war hien och Dozent um Institut für Katholische Theologie vun der Universitéit vum Saarland. 1992 gouf en do mat enger Thees iwwer d'Entwécklung vum Kant sengem theologeschen Denken habilitéiert an zum Privatdozent ernannt. Zënter 1995 huet hie Philosophie um Centre universitaire de Luxembourg enseignéiert, a vun 2003 op der nei gegrënnter Uni Lëtzebuerg. 2010 gouf en emeritéiert.
Dem Robert Theis seng Fuerschungen hunn als Schwéierpunkt engersäits de Kant an d'Philosophie vun der Däitscher Opklärung, an anerersäits dem Anselm vu Canterbury seng Léier. Vum systematesche Standpunkt hier dréine seng Fuerschungen ëm d'Froe vun der Ontologie an der Metaphysik souwéi och vun der Reliounsphilosophie.
William Henry Smyth
De William Henry Smyth, gebuer den 21. Januar 1788 zu Westminster, London a gestuerwen den 9. September 1865 war Admirol vun der Royal Navy an e britteschen Astronom.
Hie war den eenzege Jong vum Joseph Smyth, engem Amerikaner, an der Georgina Caroline Pitt Pilkington, dem Kandskand vum iresche Schrëftsteller Matthew Pilkington an der Laetitia Pilkington. Am Laf vum Amerikanesche Revolutiounskrich koum de Joseph an England, wou de William op d'Welt koum.
De William war de Papp vum Charles Piazzi Smyth, Sir Warington Wilkinson Smyth a Generol Sir Henry Augustus Smyth. Vu senge Meedercher bestit d'Henrietta Grace Smyth de Mathematikprofesser Baden Powell a war d'Mamm vum Robert Baden-Powell, wärend d'Georgiana Rosetta Smyth de Sir William Henry Flower bestuet huet.
De Smyth goung an d'Royal Navy a wärend den napoleonesche Kricher déngt hien um Mëttelmier an erreecht de Rang vun engem Admirol. 1815 bestit hien d'Eliza Anne Warington, genannt "Annarella", eenzeg Duechter vum Thomas Warington, brittesche Vizekonsul zu Neapel. Si gouf seng Begleederin an Assistentin bei all senge spéidere wëssenschaftlechen Aarbechten. Wärend engem Optrag fir d'Bestëmmung vu schëffbare Waasserstroossen hat hien am Joer 1817 den italieeneschen Astronom Giuseppe Piazzi zu Palermo getraff an uschléissend deem säin Observatoire besicht. Dëse Besuch huet an him den Interessi un der Astronomie erwächt an am Joer 1825 huet hie säin Abschied vun der Marinn geholl.
Uschléissend huet hien en Observatoire zu Bedford, England gegrënnt. Den Observatoire war mat engem Teleskop mat enger Ëffnungswäit vu 15 cm ausgerëscht. Domat huet hien iwwer zwee Joerzéngte vill Deep Sky Objeten an den 1830er Joren observéiert. Seng Observatiounen huet hien 1844 ënner dem Numm Cycle of Celestial Objects publizéiert. Dat hat him 1845 d'Goldmedail vun der Royal Astronomical Society abruecht an zougläich hir Presidenteplaz.
Den éischte Band vu senger Aarbecht war generell iwwer Astronomie, säin zweete Band gouf bekannt als Bedford Catalogue, dora stoungen 1604 Observatioune vun Duebelstären an Niwwelen. De Katalog déngt als Standardwierk fir déi follgend Joer. Keng Observatioun virun him hat ee sou ausféierleche Katalog vu schwaachen Objeten opgestallt.
1826 gouf hien zum Fellow vun der Royal Society gewielt a war hire Vize-President vun 1836–1837, 1846–1847 a vun 1856–1857.
Nodeem hie seng Observatiounen ofgeschloss hat, goung de Smyth 1839 zu Cardiff an d'Pensioun. Säin Observatoire gouf ofgerappt a säin Teleskop gouf un den John Lee verkaf an an engem neien Observatoire beim Hartwell House ënnerbruecht. De Smyth hat awer ëmmer nach d'Geleeëenheet den Teleskop ze benotzen, well säin Haus net wäit vun der neier Standplaz vum Teleskop ewech war. Dat huet hien och nach an de Joren 1839 bis 1859 ausgenotzt fir weider astronomesch Observatiounen ze maachen. Den Teleskop steet haut am Science Museum zu London.
De Smyth krut Ufank September 1865 en Häerzinfarkt. No kuerzer Erhuelung hat hien dann den 8. September sengem Enkelkand, dem Arthur Smyth Flower, de Planéit Jupiter duerch en Teleskop gewisen. Mueres, den 9. September ass de Smyth am Alter vun 78 Joer gestuerwen. Hie gouf um Kierfecht vu Stone am Buckinghamshire no bei Aylesbury begruewen.
Um Äerdmound gouf d'Moundmier Mare Smythii no him genannt.
Bataclan
De Bataclan ass e Sall fir Spektakelen a Concerten um Boulevard Voltaire, am 11. Arrondissement vu Paräis.
E gouf 1863-1864 no Pläng vum Architekt Charles Duval als Concerts- an Danzsall opgeriicht an den 3. Februar 1865 ageweit. En hat am Ufank den Numm Le Grand Café Chinois-Théâtre Ba-ta-clan'. Den Numm huet sech op dem Jacques Offenbach seng Operett Ba-ta-clan bezunn. Andeems d'Bindestrécher méi spéit ewechgelooss goufen, gouf sech domat op déi allgemeng Bedeitung vum Wuert bataclan bezunn, wat ee mat Kaméidi, Zodi, oder Bataklang iwwersetze kann.
Am Ufank hat d'Gebai e Pagodendaach. An den 1920er-1930er Jore war et eng Zäitchen e Kino. E Feier an den 1930er an Ëmbauaarbechten an den 1950er Joren hu weider Verännerunge mat sech bruecht. Zanter den 1970er Jore gëtt et do Rock-, Pop- an Elektropopconcerten, an de Sall gouf och als Diskothéik genotzt.
Den 11. Mäerz 1991 gouf d'Gebai als historescht Monument klasséiert.
Bei den Attenater vum 13. November 2015 goufe wärend engem Concert am Bataclan 90 Leit vu Männer ëmbruecht, déi zum Islamesche Staat gezielt hunn.
Zanter 2021 gehéiert d'Gebai der Stad Paräis.
Kappelkinger
Kappelkinger ass eng franséisch Gemeng am Museldepartement an der Regioun Grand Est.
Lesley Selander
De Lesley Selander, gebuer de 26. Mee 1900 zu Los Angeles a gestuerwen de 5. Dezember 1979 zu Los Alamitos, war en US-amerikanesche Filmregisseur.
Percy Adlon
De Percy Adlon, gebuer als Paul Rudolf Parsifal Adlon den 1. Juni 1935 zu München ass en däitsche Filmregisseur, Dréibuchauteur a Filmproduzent.
Camille Wolff
De Camille Wolff, gebuer de 15. Juni 1894 an der Stad Lëtzebuerg an do gestuerwen den 30. Dezember 1977, war e lëtzebuergeschen Tennisspiller an Olympionik.
Hien huet Lëtzebuerg op den Olympesche Summerspiller 1924 zu Paräis vertrueden, woubäi hien nom Eenzel am Tennis fir den Double-mixed, wou hien zesumme mat der Rozel Le Gallais untriede sollt, huet misse forfait erklären.
Joseph Baldauff
De Joseph Evrard Baldauff, gebuer zu Iechternach den 20. Mäerz 1792 an do gestuerwen de 16. September 1846 am Alter vu 54 Joer, war en Iechternacher Händler.
Palluel
Palluel ass eng franséisch Gemeng am Departement Pas-de-Calais an der Regioun Hauts-de-France.
Joseph Baldauff
Hie war Buergermeeschter vun Iechternach vum 16. Oktober 1828 bis de 7. November 1830, a vum 26. August 1839 bis de 7. Mäerz 1843.
NGC 3576
Den NGC 3576 ass en Emissiounsniwwel am Stärebild Carina a läit ongeféier 9.000 Liichtjoer vun eis ewech.
Den NGC 3576 gouf de 16. Mäerz 1834 vum britteschen Astronom John Frederick William Herschel entdeckt.
Baudouin vun der Belsch
De Baudouin Albert Charles Léopold Axel Marie Gustave, op hollännesch Boudewijn Albert Karel Leopold Axel Marie Gustaaf, gebuer de 7. September 1930 op Schlass Stuyvenberg, zu Laeken, an der Belsch, a gestuerwen den 31. Juli 1993 op Schlass Motril, a Spuenien war vun 1951 bis 1993 Kinnek vun de Belsch. Hie war deen eelste Jong vum Leopold III. aus dem Haus Sachsen-Coburg Gotha an deem senger éischter Fra, der Prinzessin Astrid vu Schweden.
No der Landung vun den Alliiéierten 1944 gouf d'kinneklech Famill fir d'éischt an Däitschland op Hirschstein an am Mäerz 1945 op Strobl an Éisträich bruecht. No der Befreiung krut de Kinnek Leopold III. virgeworf, am Krich bei der däitscher Invasioun, 1940, ze fréi kapituléiert ze hunn. Hie konnt dowéinst net direkt an d'Belsch zeréck. Säi Brudder, de Prênz Charles, huet d'Régence iwwerholl, well säi Brudder an der "Incapacitéit, ze regéiere" wier.
Well et politesch zu kenger Léisung ëm d'Question royale koum, gouf schlussendlech decidéiert, e Referendum ofzehalen. 58 % vun de Wieler hu sech fir de Leopold ausgeschwat, wann et och regional staark Ënnerscheeder am Resultat gouf. Den 22. Juli 1950 ass de Lepold op Bréissel hanneschtkomm. Et koum doropshin zu schwéieren Onroue bei wallouneschen Aarbechter, sou datt de Leopold III. ofgedankt a virgeschloen huet, säi Jong, de Prënz Baudouin, sollt Kinnek ginn. Dësen huet de 17. Juli 1951 säin Eed op d'Verfassung ofgeluecht a gouf fënnefte Kinnek vun de Belsch.
Aqueduc vu Segovia
Den Aqueduc vu Segovia ass en Aqueduc an der zentralspuenescher Stad Segovia.
Baudouin vun der Belsch
De 15. Dezember 1960 huet hie sech mat der Doña Fabiola Fernanda María de las Victorias Antonia Adelaida de Mora y Aragón (11. Juni 1928 - 5. Dezember 2014) bestuet, enger fréierer Infirmière a Kannerbuchauterin. Si krute keng Kanner.
Aqueduc vu Segovia
E gouf warscheinlech ënner dem réimesche Keeser Trajan (reg. 98–117 n. Chr.) (vläicht och e bëssen éischter) gebaut, fir frëscht Quellwaasser aus de Bierger vun der Sierra de Fuenfría, eng 17 km baussent der Stad, erbäizebréngen. An der Zäit vun de Mauren (1072) goufen Deeler dovu beschiedegt, d'Schied goufen am spéide 15. Joerhonnert, elo ënner de Kathoulesche Kinneken, reparéiert, andeems 36 gotesch Spëtzbéi agebaut goufen.
Den Aqueduc war nach bis 1974 a Betrib.
Baudouin vun der Belsch
No sengem stënterlechen Doud gouf, well e selwer keng Kanner hat, säi Brudder Albert II. säin Nofollger.